A példába szereplő objektumok hű társaid maradnak, amíg a Garbage Collector ki nem űzi őket a memőriából. A szemétgyűjtő (angolul Garbage Collector vagy röviden GC) megkísérli eltávolítani a memóriából azokat az objektumokat, amelyeket az alkalmazás már nem használ.

Konstruktor- és destruktor függvények
Adatok, adatszerkezetek használata esetén gyakori igény, hogy bizonyos kezdeti értékadási műveleteket, kezdőértékállításokat el kell végezni. Osztályok esetén ez a kezdőértékadás nem biztos, hogy olyan egyszerű, mint volt elemi típusok esetén, ezért ebben az esetben egy függvény kapja meg az osztály inicializálásával járó feladatot. Ez a függvény az osztálypéldány (objektum) "születésének" pillanatában automatikusan végrehajtódik, és konstruktoroknak vagy konstruktor függvényeknek nevezzük.

A konstruktor neve mindig az osztály nevével azonos. Ha ilyet nem definiálunk, a keretrendszer egy paraméter nélküli automatikus konstruktort definiál az osztály számára. A konstruktor egy szabályos függvény, így mint minden függvényből, ebből is több lehet, ha mások a paraméterei. Az osztály referencia típusú változó, egy egy osztálypéldány létrehozásához kötelező a new operátort használni, ami egyúttal a konstruktor függvény meghívását végzi el. Ha a konstruktornak vannak paraméterei, akkor azt a típus-név után a zárójelek között kell megadni.