Képdoboz (PictureBox) vezérlő
A képdoboz vezérlő segítségével képeket jeleníthetünk meg az űrlapon. A képdobozba kerülő képet a tervezés során hozzáadhatjuk, vagy akár futás közben is hozzárendelhetjük. Ha a tervezési időben rendeljük hozzá a képet a dobozhoz, akkor kétféleképpen járhatunk el. Előszörn is kattintsunk az image tulajdonság melleti ikonra. A megjelenő párbeszédablakban két választási lehetőségünk van. Az első a lokális forrás (Local resource). Ebben az esetben a kép csak az adott űrlapről vagy vezérlőről lesz elérhető. Második lehetőség a projekt forrás (Project resource). Ekkor a kép a projekthez tartoző összes vezérlőről és űrlapról elérhető lesz. Ebben az esetben a kép a program könyvtárának Resource mappájába is bemásolódik.

Image: A képdobozban megjelenítendő kép.
InitialImage: A képdobozban megjelenő alapértelmezett kép. Ez akkor jelenik meg, ha egy másik kép töltődik be.
ImageLocation: A kép elérési útját lehet lekérdezni vagy beállítani. Ez lehet akár URL is. (String)
ErrorImage: Az itt megadott kép jelenik meg, ha az Image-ben megadott képet nem lehet megjeleníteni.

A SizeMode tulajdonságnál lévő beállításoktól függ, hogy a kép milyen formában jelenik meg a képdobozban.

Normal: A kép a képdoboz bal felső sarkához lesz igazítva. A kép levágásra kerül, ha a mérete nagyobb, mint a képdoboz.
CenterImage: A kép a képdoboz közepén jelenik meg. A kép szélei levágásra kerülnek, ha a mérete nagyobb, mint a képdoboz.
AutoSize: A képdoboz mérete automatikusan felveszi a kép méreteit.


A lista és a lenyíló lista vezérlők
A lista (ListBox) és a lenyíló lista (ComboBox) vezérlő segítségével kiválasztható elemek listáját kezelhetjük. A listából lehetőségünk van egy vagy több elemet kiválasztani. A vezérlők kezelése nagyon rugalmas. Tervezés és a pogram futása közben is rengeteg lehetőségünk van a listák kezelésére.


Lista (ListBox)
A lista vezérlő alkalmas arra, hogy több elemet váalsszunk ki az elemek közül. A listában lévő elemeket egy vagy több oszlopba is megjeleníthetjük. A listához hozzáadhatunk elemeket, és törölhetünk is. A lista elemei a listában a felhasználó számára nem szerkeszthetőek, azt csak további vezérlőkkel tudjuk megoldani.

Items: A lista elemeit tartalmazza. Akár tervezési, akár futási időben módosítható. Az elemek String tipusúak.
Sorted: A listában lévő elemek alfabetikus sorrendjét állítja be a True érték esetén. (True/False)
MultiColumn: A lista többoszlopos megjelenítésének elrendezése. (True/False)
SelectionMode: Az elemek kiválaszthatóságát.