Load: Az esemény akkor aktivizálódik, amikor az űrlap betöltődik.
Click: Az esemény akkor aktivizálódik, amikor az egérgombot megnyomjuk, vagy az Enter billentyűt lenyomjuk.
MouseEnter: Az esemény akkor aktivizálódik, amikor az egeret behúzzuk a Form területére.
MouseLeave: Az esemény akkor aktivizálódik, amikor az egér elhagyja a Form területét.
MouseHover: Az esemény akkor aktivizálódik, amikor az egér mozgása megáll a Formon.
MouseMove: Az esemény akkor aktivizálódik, amikor az egér mozog a Formon. Az esemény paramétereként lekérdezhető az egéeként azr pozíciója.
MouseClick: Az esemény akkor aktivizálódik, amikor az egér bal gombját lenyomjuk a Formon. Az esemény paraméterként lekérdezhető az egér pozíciója.
MouseDown: Az esemény akkor aktivizálódik, amikor az egér egy gombját lenyomjuk a Formon. Az esemény egyik paramétereként az is lekérdezhető, hogy az egér melyik gombját nyomták le, illetve, hogy mi volt az egér pozíciója.
MouseUp: Az esemény akkor aktivizálódik, amikor az egér egy gombját felengedjük a Formon. Az esemény egyik paramétereként az is lekérdezhető, hogy az egér melyik gombját engedték fel, illetve, hogy mi volt az egér pozíciója.



A nyomógomb (Button)

A tulajdonságai és eseményei között rengeteg közös van a Form-mal.

Text: A nyomógomb felirata. (Szöveg)
Enabled: A nyomógomb látható, de nem aktív, azaz nem lehet rákattintani. (True/False)
Visible: A nyomógomb nem látható futás közben. (True/False)
TextAlign: A nyomógombona a feliratot vízszintesen és függőlegesen a megadott pozíciókba igazítja. Az alapértelmezett beállítás a vízszintesen és függőlegesen is középre helyezés. (TopLeft, TopCenter,TopRight, MiddleLeft, MiddleCenter, MiddleRight, BottomLeft, BottomCenter, BottomRight)
ForeColor: A felirat színe. Beállítása a BckColorhoz hasonó módon történik.
Font: A felirat betűtípusát, stílusát és méretét lehet meghatározni. A beállítás egyenként is vagy párbeszédpanel segítségével megtehető.
TabIndex: Ha tömb nyomógomb (egyéb vezérlő) van fenn a Form-on, akkor az aktív nyomógombot (vagy vezérlőt) a tabulátor lenyomásával választhatjuk meg. A TabIndex tulajdonság a "bejárási sorrendet" határozza meg. (Egész szám, ami 0-tól indul)
TabStop: Azt határozza meg, hogy a tabulátor lenyomásával az aktivitás erre a nyomógombra kerüljön vagy sem. (True/False)
Image: A nyomógombon megjeleníthetünk egy ikonképet is. A képfájlt kell itt megadni.
ImageAlign: Az ikonkép igazítása a nyomógombon. (Ugyanaz, mint a TextAlign tulajdonságnál.)
TextImageRelation: A kép és a felirat igazítását lehet beállítani a megadott értékekkel. Alapértelmezett az Overlay érték, ami azonos méretet hagy a kép és a szöveg számára a vezérlőn. (Overlay, ImageBeforeText, TextBeforeImage, ImageAboveText, TextAboveImage)



Label (Címke)

A címke szöveg megjelenítésre használt vezérlő. A Labelben lévő szöveg futás közben csak olvasható, azaz a felhasználó közvetlen nem szerkesztheti. Ezt persze nem jelenti azt, hogy a program futása során a programozó nem módosíthatja a tartalmát. A címkét elsősorban egyéb vezérlők címkézésére szoktuk használni, de alkamnas akár többszörös szöveg megjelenítésére is. A legfontosabb tulajdonsága a Text, amely tervezési időben módosítható, futási időben csak közvetve módosítható.

AutoSize: True érték esetén a Label mérete automatikusan igazodik a benne lévő szöveghez. (True/False)
BorderStyle: A szövegmező szegélyét adhatjuk meg. Alapértelmezett a None érték. Ekkor nincs szegélye a Label-nek. (None, FixedSingle, Fixed3D)



TextBox (Szövegmező)

A TextBox vezérlő a szöveg megjelenítésére és bevitelére is alkalmas. A vezérlő legfontosabb tulajdonsága a Text, amely mind a tervezéskor, mind a futás időben tudunk módosítani. Alapértelmezetten a Text tulajdonság értéke üres.

Readonly: True érték esetén a felhasználó futás időben nem tudja a szöveget módosítani. (True/False)
MaxLength: A szövegmezőbe írható karakterek maximális száma.
CharacterCasing: Meghatározza, hogy a szövegmezőbe beírt karakterek hogyan jelenjenek meg (csupa kisbetűs, vagy nagybetűs). A Normal érték az alapértelmezett. Ekkor leeht kis- és nagybetűs is a beírás. (Normal, Upper, Lower)
PasswordChar: Beíráskor az itt megadott karakterek jelennek meg a beírt karakterek helyett. Jelszó megadásakor használjuk.
UseSystemPassWordChar: A beíráskor a rendszer által aalapértelmezetten használt jelszó karakter jelenik meg a beírt karakterek helyett.
MultiLine: A szövegmező többsoros vagy egysoros megjelenítését állíthatjuk be. (Ha csak ezt a tulajdonságot állitjuk be, híába növeljük a TextBox magasságát, a szöveget egy sorban írjuk tovább.) (True/False)