ScrollBars: Ezzel a beállítással megadhatjuk, hogy melyik görgetősáv jelenjen meg a TextBoxnál. Alapértelmezett a None. A megjelenítéseknek akkor van értelme, ha a MultiLine tulajdonság True. (None, Horizontal, Vertical)
TextAlign: A textboxban megjelenő szöveg elhelyezését adja.



Események

A Button, Label, TextBox vezérlőhöz tartozó események hasonlóak a Form-hoz.

KeyDown: Az esemény akkor aktivizálódik, ha egy billentyűt lenyomunk. A lenyomott billentyűt le tudjuk kérdezni. A KeyDown érzékeli a nem nyomtatható karakterek lenyomását is (Tab, Alt, Shift stb...).
KeyPress: Az esemény akkor aktivizálódik, ha egy billentyűt lenyomunk. A lenyomott bíllentyűt le tudjuk kérdezni. Nem érzékeli a nem nyomtatható karaktereket.
KeyUp: Az esemény akkor aktivizálódik, ha a lenyomott billentyűt felengedjük. A lenyomott billentyűt le tudjuk kérdezni. Érzékeli a nem nyomhatható karakterek lenyomását is (Tab, Alt, Shift stb...).
TextChanged: Az esemény akkor aktivizálódik, amikor a vezérlőben a szöveget megváltoztatjuk.



Üzenetdoboz (MessageBox)

A MessageBox üzenetdoboz nem vezérlő, de rendkívüli hasznos eszköz, mely segítségével egszerű üzeneteket, vagy figyelmeztetéseket írhatunk ki a felhasználókat.
Egyszerű kiírás: MessageBox.Show("Üzenet a képernyőn!")
A MessageBox-ot használhatjuk egy nyomógomb eseménykezelőjéhez kötve is.
Az első paraméter az üzenetdobozban megjelenő szöveg. A második paraméter az üzenetdoboz címsorában megjelenő szöveg. A harmadik paraméter az üzenetablak alján megjeleő nyomógomb(ok) (előre beállított értékek. A negydedik paraméter az üzenetdobozban megjelenő ikon típusa (előre beállított érték).